Aleksander Audova

Aleksander Audova (26. juuni (vkj) / 3. juuli 1892 Keressaare, Vara vald, Tartumaa – 7. detsember 1932 Moskva, Vene NFSV) oli eesti bioloog.

Õppis aastatel 1902–1905 Vara vallakoolis, 1906–1912 Hugo Treffneri Gümnaasiumis ja 1912–1918 (lõpetas) Tartu Ülikooli matemaatika-loodusteaduskonnas. Oli 1919–1924 ülikooli stipendiaat, 1919–1920 füsioloogia instituudi assistent ja kaitses 1922. aastal Tartu Ülikoolis eksternina doktoriväitekirja "Võrdlevad uurimused atroofiliste lihaste keemilise koosseisu muutuse kohta". 

Töötas aastal 1923 Poolas Lwówi Ülikooli juures füsioloogilise keemia alal.Eesti avalikud tegelased. Eluloolisi andmeid. Toimetanud Richard Kleis. Eesti Kirjanduse Selts. Tartu 1932 1924–1927 oli ta Tartus keskkooliõpetaja. 

1927–1932 töötas Tartu Ülikoolis füsioloogia eradotsendina ning õpetas zooloogia eriala üliõpilastele loomafüsioloogia kursust ja juhatas vastavat praktikumi. Lisaks käsitles ta soovitatavaid aineid: evolutsiooniteooriat, ökoloogiat ja närvitegevust.

1920 Kirjastusühisus Looduse asutaja koos Johannes Piiperi ja Johannes Voldemar Veskiga. 1927–1929 Tartu linnavolikogu liige. Eugeenik, ateist, esperantist, taimetoitlane. 

Sotsialist, 8. märtsil 1932 vabastati Eesti kodakondsususesthttps://www.digar.ee/viewer/et/nlib-digar:370463/319158/page/5 Eesti Vabariigi kodakondsusest lahkunud isikute nimekiri (RTL 1933, 16) ja läks Nõukogude Liitu, suri samal aastal maovähki.

Isiklikku
Tema poeg oli vastupanuvõitleja ja metsavend Leo Audova.

Viited

Välislingid

Kategooria:Eesti bioloogid
Kategooria:Eesti esperantistid
Kategooria:Tartu Ülikooli matemaatika-loodusteaduskonna õppejõud
Kategooria:Eesti Looduseuurijate Seltsi liikmed
Kategooria:Tartu linnavolikogu liikmed
Kategooria:Tartu Ülikooli matemaatika-loodusteaduskonna vilistlased
Kategooria:Hugo Treffneri Gümnaasiumi vilistlased
Kategooria:Eestlased Venemaal
Kategooria:Sündinud 1892
Kategooria:Surnud 1932